Virtualna privatna mreža
Virtualna privatna mreža (engleski: virtual private network, skraćeno VPN) proširuje privatnu mrežu preko javne mreže kao što je internet i omogućava korisnicima da šalju i primaju podatke preko zajedničkih ili javnih mreža kao da su njihovi računarski uređaji direktno povezani sa privatnom mrežom kao što je LAN. Enkripcija je uobičajena, time štiteći podatke prilikom prenošenja preko javne mreže, ali nije obavezan dio VPN-a. Tehnologija omogućava udaljenim korisnicima i poslovnicama da pristupe resursima koji se nalaze u sjedištu firme. Veza se uspostavlja pomoću enkriptovanog tuneliranja, a dodatno korisnici mogu koristiti metode provjere autentičnosti, uključujući lozinke ili certifikate. U drugim primjenama koristi se za zaobilaženje geografskih ograničenja i cenzure, ili povezivanja proxy poslužiteljima kako bi zaštitili lični identitet i lokaciju zbog anonimnosti na internetu. Međutim, neke mrežne usluge i lokacije blokiraju pristup poznatoj VPN tehnologiji kako bi spriječile zaobilaženje geografskih ograničenja, a mnogi davaoci VPN usluga razvijaju strategije za zaobilaženje tih prepreka. Mreža se stvara uspostavljanjem virtuelne od tačke do tačke veze preko postojećih mreža i može pružiti neke funkcije WAN-a. Iz perspektive korisnika, VPN omogućava pristup privatnoj mreži i njenim resursima sa udaljene lokacije.